龔世法 龔世法號竹山湖廣荆州府公安縣人 万历四十一年年癸丑科进士授行人擢吏部文选主事在職五年門無私謁清峻絶物凡投以書疏者率原函還之未嘗启封銓曹例有堂食皆胥吏供頓極豐腆世法盡揮去日饭脱粟而已乞假歸崇禎二年己巳年補原任未至京遣返为言者所糾謫戍常德終于家世法儀貌甚莊見人不为殷勤人亦未嘗見其笑家居被服褴褛人不識其曾为吏部也赴補至中途適同年生杨嗣昌備兵中州饋金四十貂帽一嘱其使曰龔公必不受可言過吾境未有不相問者吾無事擾銓政也世法果坚辞所親方勸始受其帽寒甚著以即路人或觀之世法大悔即封識遞還之其介如此